

**REPUBLIKA HRVATSKA**

**LIČKO-SENJSKA ŽUPANIJA**

**GRAD NOVALJA**

**KLASA: 112-01/23-01/11**

**URBROJ: 2125-6-01/01-23-1**

Novalja, 08. ožujka 2023. godine

Na temelju članka 40.Zakona o kulturnim vijećima i financiranju javnih potreba u kulturi („Narodne novine“ broj 83/22) Grad Novalja dana 08. ožujka 2023. godine raspisuje

**JAVNI NATJEČAJ**

**za izbor i imenovanje ravnatelja Centra za kulturu Grada Novalje**

Za ravnatelja javne ustanove Centar za kulturu Grada Novalje može biti imenovana osoba koja udovoljava sljedećim uvjetima:

* da ima završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij
* da ima 5 (pet) godina rada na poslovima u kulturi
* da se odlikuje stručnim, radnim i organizacijskim sposobnostima.

Kandidati su dužni uz vlastoručno potpisanu prijavu dostaviti sljedeće dokaze o ispunjavanju propisanih uvjeta:

* dokaz o stručnoj spremi (diploma),
* dokaz o radnom stažu (potvrda o podacima evidentiranim u matičnoj evidenciji Hrvatskog zavoda za mirovinsko osiguranje),
* dokaz o stručnim, radnim i organizacijskim sposobnostima za obavljanje poslova ravnatelja (rješenje o rasporedu, rješenje o imenovanju, ugovor o radu ili potvrda ranijih poslodavaca iz kojih je vidljivo koje je poslove obavljao, stručnoj spremi i struci potrebnoj za obavljanje tih poslova kao i vremensko razdoblje u kojem je obavljao navedene poslove)

Uz dokaze o ispunjavanju propisanih uvjeta kandidati su dužni priložiti:

* životopis
* dokaz o hrvatskom državljanstvu (preslika domovnice ili osobne iskaznice)
* uvjerenje da se protiv kandidata ne vodi kazneni postupak (ne starije od 6 mjeseci)
* program rada za četverogodišnje razdoblje
* vlastoručno potpisanu izjavu kandidata/kandidatkinje da je suglasan/na sa svim uvjetima natječaja, te korištenjem i obradom osobnih podataka u svrhu provedbe postupka po objavljenom natječaju.

Program rada za četverogodišnje razdoblje mora biti izražen u skladu s djelatnostima Centra za kulturu Grada Novalje navedenim u Statutu.

Ravnatelj se imenuje na četiri godine i može biti ponovno imenovan.

Nepravovremene i nepotpune prijave neće se razmatrati.

Svi traženi dokumenti mogu biti neovjerene preslike.

Na natječaj se mogu javiti osobe oba spola sukladno članku 13. Zakona o ravnopravnosti spolova („Narodne novine“ broj 82/08 i 69/17). Riječi i pojmovi rodnog značenja korišteni u ovom natječaju odnose se jednako na muški i ženski rod.

Kandidati koji ostvaruju pravo prednosti pri zapošljavanju dužni su uz prijavu na natječaj priložiti dokaze kako slijedi:

- Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21) dužan je u prijavi pozvati se na ovo pravo na način da uz prijavu odnosno ponudu na javni natječaj priloži sve dokaze o ispunjavanju traženih uvjeta iz natječaja te da priloži dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva hrvatskih branitelja Republike Hrvatske dostupne putem sljedeće poveznice:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

- Kandidat koji se poziva na pravo prednosti pri zapošljavanju, sukladno čl. 48. f. Zakona o zaštiti vojnih i civilnih invalida rata („Narodne novine“ br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03,148/13 i 98/19), uz prijavu na natječaj dužan je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

- Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14 i 39/18), dužan je u prijavi na javni natječaj pozvati se na to pravo te priložiti sve dokaze o ispunjavanju traženih uvjeta, kao i dokaz o invaliditetu. Dokazom o invaliditetu smatraju se javne isprave o invaliditetu na temelju kojih se osoba može upisati u očevidnik zaposlenih osoba s invaliditetom.

Rok za podnošenje prijava je 30 (trideset) dana od dana objave natječaja u Narodnim novinama.

Prijave se predaju osobno ili preporučenom poštom na adresu: Grad Novalja, Trg dr. F. Tuđmana 1, 53291 Novalja, s naznakom: „**Javni natječaj za imenovanje ravnatelja-ne otvarati“.**

O rezultatima natječaja kandidati će biti obaviješteni u zakonskom roku.

 **GRAD NOVALJA**